Røldalstunnelen

Røldalstunnelen er en veitunnel på europavei 134 og riksvei 13 i Ullensvang kommune i Vestland. Tunnelen går gjennom Røldalsfjellet mellom Hordadalen og Seljestadjuvet. Den er 4657 meter lang og det høyeste punktet i tunnelen er 876 moh. Røldalstunnelen ble åpnet i 1964, og var Norges lengste veitunnel til Haukelitunnelen åpnet i 1968.

 Ny tunnel 
Per januar 2020 var en ny Røldalstunnel under planlegging, med en planlagt lengde på ca. 12 km. Det ble lagt opp til at arbeidet kunne starte i 2022, forutsatt at reguleringsplanen ble godkjent og tatt inn i Nasjonal transportplan (NTP). Den nye NTP-en ble presentert våren 2021. Tunnelen er beregnet å forkorte strekningen med ca. 7 km. Reisetiden vil bli redusert med om lag 12 minutter for personbiler og 18 minutter for tungtrafikk. Veien blir dimensjonert for 90 km/t.

Anleggsarbeidet startet i mai 2025, og tunnelen er planlagt åpnet i 2030.

Se også
 Seljestadtunnelen
 Veitunneler i Norge
 Undersjøiske veitunneler i Norge

Referanser

 Eksterne lenker 
  The World's Longest Tunnel Page: Tunnels in Norway 

Kategori:Tunneler på E134
Kategori:Riksvei 13
Kategori:Veitunneler i Ullensvang
Kategori:Tunneler åpnet i 1964
Kategori:1964 i Norge